Ministerstvo školstva, výskumu, vývoja a mládeže Slovenskej republiky

Ministerstvo školstva, výskumu, vývoja a mládeže Slovenskej republiky (skratka MŠVVaM SR) je ústredným orgánom štátnej správy Slovenska pre školstvo a vzdelávanie.

Súčasný názov nesie rezort od 1. februára 2024. Od 1. júla 2010 sa rezort nazýval Ministerstvo školstva, vedy, výskumu a športu Slovenskej republiky, predtým Ministerstvo školstva Slovenskej republiky.

 Pôsobnosť ministerstva 
 materské školy, základné školy, stredné školy, vysoké školy,
 školské zariadenia, 
 celoživotné vzdelávanie, 
 veda a technika, 
 štátna starostlivosť o mládež,

 Minister školstva 

Ministerstvo školstva riadi a za jeho činnosť zodpovedá minister školstva, ktorého vymenúva prezident Slovenska na návrh predsedu vlády Slovenska.

Súčasným ministrom je od 25. októbra 2023 Tomáš Drucker (HLAS – SD).

 Časová os ministrov školstva Slovenskej republiky 

 Štátny tajomník ministerstva školstva 
Ministra školstva v čase jeho neprítomnosti zastupuje v rozsahu jeho práv a povinností štátny tajomník. Minister môže poveriť aj v iných prípadoch štátneho tajomníka, aby ho zastupoval v rozsahu jeho práv a povinností. Štátny tajomník má pri zastupovaní ministra na rokovaní vlády poradný hlas. Štátneho tajomníka vymenúva a odvoláva vláda na návrh ministra školstva.

 Referencie 

 Externé odkazy 
 Oficiálna stránka MŠVVaM SR


Školstva, výskumu, vývoja a mládeže
Kategória:Vzdelávanie na Slovensku